
LIETUVOS RESPUBLIKOS SUSISIEKIMO MINISTERIJA

Biudžetinė įstaiga,   Gedimino pr. 17, LT-01505 Vilnius,   tel. (8 5) 261 2363,
faks. (8 5) 212 4335, el. p. sumin@sumin.lt.
Duomenys kaupiami ir saugomi Juridinių asmenų registre,   kodas 188620589

	Ekonomikos ir inovacijų ministerijai

Vidaus reikalų ministerija

Lietuvos Respublikos konkurencijos tarybai

Lietuvos transporto saugos administracijai

Lietuvos savivaldybių asociacijai

Lietuvos verslo konfederacijai

Lietuvos nacionalinei vežėjų automobiliais asociacijai „Linava“

Lietuvos keleivių vežimo asociacijai

Lietuvos vežėjų sąjungai

DĖL ĮSAKYMŲ PROJEKTŲ DERINIMO


Susisiekimo ministerija teikia išvadoms gauti Lietuvos Respublikos susisiekimo ministro įsakymo „Dėl Lietuvos Respublikos susisiekimo ministro 2006 m. vasario 14 d. įsakymo Nr. 3-62 „Dėl leidimų vežti keleivius reguliaraus susisiekimo kelių transporto maršrutais išdavimo taisyklių patvirtinimo“ pakeitimo“ projektą (toliau – Įsakymo projektas Nr. 1), Lietuvos Respublikos susisiekimo ministro įsakymo „Dėl Lietuvos Respublikos Susisiekimo ministro 2003 m. gruodžio 31 d. įsakymo Nr. 3-734 „Dėl Autobusų stočių veiklos nuostatų patvirtinimo“ pakeitimo“ projektą (toliau – Įsakymo projektas Nr. 2) ir Lietuvos Respublikos susisiekimo ministro įsakymo „Dėl Lietuvos Respublikos susisiekimo ministro 2011 m. balandžio 13 d. įsakymo Nr. 3-223 „Dėl Keleivių ir bagažo vežimo kelių transportu taisyklių patvirtinimo“ pakeitimo“ projektą (toliau – Įsakymo projektas Nr. 3) (toliau kartu – Įsakymų projektai).
Įsakymo projekto Nr. 1 tikslas – pakeisti tolimojo reguliaraus susisiekimo kelių transporto maršrutais leidimų išdavimo tvarką, tolimojo reguliaraus susisiekimo maršrutų sudarymo ir pakeitimo taisykles, pakeisti sutarties su vežėju pratęsimo sąlygas, atnaujinti leidimų vežti keleivius reguliaraus susisiekimo kelių transporto maršrutais išdavimo taisykles atsižvelgiant į šių dienų aktualijas, atsižvelgiant į Lietuvos Respublikos Seimo kontrolieriaus ir Lietuvos Respublikos konkurencijos tarybos rekomendacijas, taip pat atlikti kitus techninio pobūdžio pakeitimus. Šiuo įsakymo projektu patvirtinamos Leidimų vežti keleivius tolimojo reguliaraus susisiekimo kelių transporto maršrutais išdavimo taisyklės ir Leidimų vežti keleivius vietinio (miesto ar priemiestinio) reguliaraus susisiekimo kelių transporto maršrutais išdavimo taisyklės. Taip pat nustatomas įpareigojimas teikti duomenis į Viešojo transporto kelionių duomenų informacinę sistemą „Vintra“ (toliau – IS „Vintra“). Įgalinamas tvarkaraščių pasirašymas saugiu elektroniniu parašu bei leidimų talpinimas IS „Vintra“. 
Įsakymo projekto Nr. 2 tikslas – atsisakyti autobusų stočių kategorijų, nustatant bendrus reikalavimus autobusų stotims, taip pat atlikti kitus techninio pobūdžio pakeitimus.
Įsakymo projekto Nr. 3 tikslas – įgyvendinant Lietuvos Respublikos kelių transporto kodekso nuostatas atsisakyti nuostatų dubliavimo, atsižvelgti į Lietuvos Respublikos ekonomikos ir inovacijų ministerijos pateiktą rekomendaciją dėl privalomų ekipažo dokumentų, taip pat atlikti kitus techninio pobūdžio pakeitimus.
Įsakymų projektai paskelbti Lietuvos Respublikos Seimo kanceliarijos teisės aktų informacinėje sistemoje ir Susisiekimo ministerijos interneto svetainėje ir visi suinteresuoti asmenys gali teikti pastabas ir pasiūlymus 10 darbo dienų nuo Įsakymų projektų paskelbimo. Atskirų konsultacijų su visuomene nenumatoma.
Įsakymų projektus parengė Susisiekimo ministerijos Kelių ir oro transporto politikos grupės (l. e. grupės vadovo pareigas Tomas Pilukas, tel. 239 3823, el. p. tomas.pilukas@sumin.lt) vyriausiasis specialistas Marius Pakėnas, tel. 239 3928, el. p. marius.pakenas@sumin.lt.
PRIDEDAMA:
1. Lietuvos Respublikos susisiekimo ministro įsakymo „Dėl Lietuvos Respublikos susisiekimo ministro 2006 m. vasario 14 d. įsakymo Nr. 3-62 „Dėl leidimų vežti keleivius reguliaraus susisiekimo kelių transporto maršrutais išdavimo taisyklių patvirtinimo“ pakeitimo“ projektas, 19 lapų;
2. Lietuvos Respublikos susisiekimo ministro įsakymo „Dėl Lietuvos Respublikos Susisiekimo ministro 2003 m. gruodžio 31 d. įsakymo Nr. 3-734 „Dėl Autobusų stočių veiklos nuostatų patvirtinimo“ pakeitimo“ projektas, 7 lapai;
3. Lietuvos Respublikos susisiekimo ministro įsakymo „Dėl Lietuvos Respublikos susisiekimo ministro 2011 m. balandžio 13 d. įsakymo Nr. 3-223 „Dėl Keleivių ir bagažo vežimo kelių transportu taisyklių patvirtinimo“ pakeitimo“ projektas, 10 lapų.





	Susisiekimo viceministras
	
	Vladislav Kondratovič


M. Pakėnas, tel. (8 5) 239 3928, el. p. marius.pakenas@sumin.lt 

